SPRÁVA ZO ZAHRANIČNEJ PRACOVNEJ CESTY č.      / 2018

1.  Účastník ZPC:
Andrej Kurucz, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli (SLORD), 
Vedúci kancelárie, 
anglický, nemecký, český, ruský 

2.  Zahraničná pracovná cesta:
Belgické kráľovstvo, 2.11. (00:01) – 30.11.2018 (23:59)
Zahraničná pracovná cesta prerušená v dňoch:   
    3.11.2018 –   4.11.2018
  10.11.2018 – 11.11.2018
  17.11.2018 – 18.11.2018
  24.11.2018 – 25.11.2018
	28.11.2018

Styčná kancelária SR pre výskum a vývoj v Bruseli, cestovné a pobytové náklady hradené CVTI SR
3.  Rámcový program pobytu:
Program zahraničnej pracovnej cesty sa v novembri 2018 riadil základnými dokumentmi – Štatútom Styčnej kancelárie pre výskum a vývoj v Bruseli a Plánom činnosti Styčnej kancelárie SR pre výskum a vývoj v Bruseli na rok 2018. Od toho sa odvíjali aktivity, ktoré som v rámci pobytu uskutočňoval. 
Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to vrátane dátumov, časov, miesta konania a informáciách o stretnutiach. 

Podpora zapájania sa do medzinárodných projektov a pri ich implementácii
Dňa 13. novembra 2018 sa zástupcovia Styčnej kancelárie SR pre výskum a vývoj v Bruseli zúčastnili tradičného zasadnutia pracovníkov styčných kancelárií pre výskum a inovácie z krajín V4 (CZELO a PolSCA) a Stáleho zastúpenia Maďarska pri EÚ v Bruseli. Hlavnou témou stretnutia bola príprava nadchádzajúceho V4 tréningu pre projektových manažérov H2020, ktorý sa uskutoční v termíne od 5. do 7. decembra 2018 v Bruseli. 
Ďalším bodom diskusie bola príprava návštevy predsedov akadémií vied z V4 v Bruseli, ktorá by sa podľa prvotnej diskusie uskutočnila v druhej polovici roka 2019, kedy bude známe nové zloženie vysokých predstaviteľov Európskej komisie, Európskeho parlamentu a ďalších kľúčových zainteresovaných európskych inštitúcií (napr. Európskej rady pre výskum, ERC).

IGLO CORE

Dňa 6. novembra 2018 sa uskutočnilo zasadnutie IGLO CORE, na ktorom Dr Nicholas Deliyanakis (Deputy HoU, DG RTD) predstavil bližšie informácie ohľadne pripravovaného III. klastra (Digital & Industry) v rámci II. piliera nadchádzajúceho rámcového programu Horizon Europe: 

III. klaster by sa mal zaoberať najmä troma kľúčovými oblasťami, ktoré hlavnými hnacími silami a prostriedkami: digitalizácia, KETs a vesmír.

Klaster bude rozvíjať technologické a priemyselné kapacity pre priemyselnú konkurencieschopnosť a schopnosť riešiť globálne výzvy. Bude podporovať digitalizované, obehové a nízkouhlíkové hospodárstvo.

Univerzity a výskumné ústavy zostanú naďalej podstatnou zložkou (v týchto častiach v H2020 dostávajú 50% rozpočtu).

Kľúčové informácie: 

-	Priemysel EÚ poskytuje 1 z 5 pracovných miest, čo predstavuje 80% vývozu EÚ, dve tretiny výskumu a vývoja súkromného sektora
-	Sektor IKT: 5% hospodárstva EÚ, 25% celkových výdavkov na podnikanie súvisí s IKT. Vedenie digitálnych technológií novej generácie je životne dôležité
-	Investície do IKT predstavujú 50% celkového európskeho rastu produktivity
-	Obehová ekonomika: 580 000 pracovných miest v EÚ a prípadne aj úspora 600 miliárd EUR pre podniky EÚ (8% ich ročného obratu)
-	Energeticky náročné odvetvia: 20% celosvetových emisií skleníkových plynov. Vyžadovať nové prelomové technológie na splnenie cieľov v oblasti boja proti zmene klímy
-	Kozmický sektor: 230 000 pracovných miest v EÚ, 46 až 54 miliárd EUR. Vesmírne technológie sú kľúčovými faktormi

Prepojenie na iné európske programy:

-	Program Digitálna Európa (DEP) využije verejné obstarávanie na nasadenie digitálnych technológií a infraštruktúr (najmä v oblasti umelej inteligencie, kybernetickej bezpečnosti a výpočtovej techniky s vysokým výkonom)
-	Európsky vesmírny program bude do tohto klastra presúvať priority v oblasti výskumu a inovácií, získa výsledky pre aplikácie napr. poľnohospodárstvo, monitorovanie klímy
-	Fond InvestEU môže financovať inovátorov a inovácie pochádzajúcich z tohto zoskupenia, ktoré umožnia ich zavedenie a rozšírenie
-	Európsky fond regionálneho rozvoja (EFRR) môže podporiť využívanie výsledkov vyplývajúcich z tohto zoskupenia
-	Nástroj na prepojenie Európy (CEF) podporuje rozsiahle zavádzanie a zavádzanie inovatívnych nových technológií a riešení v oblasti dopravy, energetiky a digitálnych fyzických infraštruktúr
-	Program jednotného trhu bude podporovať konkurencieschopnosť MSP a podnikania (napríklad Enterprise Europe Network)

9 oblastí intervencie:

- Výrobné technológie
- Kľúčové digitálne technológie
- Pokročilé materiály
- Umelá inteligencia a robotika
- Internet novej generácie
- Pokročilé výpočty a veľké údaje
- Obehový priemysel
- Nízky uhlík a čistý priemysel
- Vesmír

IGLO OPEN 

Dňa 6. novembra 2018 sa uskutočnilo ďalšie zasadnutie v rámci skupiny IGLO OPEN. Témou prednášky bol aktuálny stav programu Budúce a vznikajúce technológie (Future and Emerging Technologies, FET) ako aj jeho vývoj v budúcnosti, a to v programe Horizon Europe. Rečníkom bol pán Jean-François Buggenhout (DG CONNECT).

Program FET, disponujúci rozpočtom 2,5 mld. EUR, je zo strany vedeckej komunity jedným z najuznávanejších. Riadený DG CONNECT, tento nástroj podporuje interdisciplinárny výskum cez tri rôzne schémy:

1.   FET Open: Nové nápady (40% z celkového rozpočtu)
2.   FET Proactive: Novo-vznikajúce komunity (26% z celkového rozpočtu)
3.   FET Flagships: Veľké vedecko-technické výzvy (32% z celkového rozpočtu)

Prednáška bola zameraná najmä na nástroj FET Flagships. Nakoľko sú FET Flagships rozsiahle vedecké iniciatívy (zahŕňajúce stovky excelentných európskych pracovísk) a ich cieľom je vyriešiť ambiciózne vedecké a technologické výzvy, majú veľmi veľký potenciál vyvíjať nové a prevratné technológie smerujúce na trh. Ich úspech je však podmienený kontinuálnou podporou finančnými prostriedkami zo strany verejného sektora. Dodávame, že program FET Flagships sú implementované vo veľmi úzkej spolupráci medzi Európskou komisiou a členskými štátmi EÚ a ich spolufinancovanie členskými štátmi je na úrovni 50 percent.

Pre ilustráciu takýchto FET Flagships si môžeme uviesť iniciatívy Human Brain Project Flagship a Graphene Flagship, ktoré boli spustené ešte v roku 2013 na desaťročné obdobie. Nová iniciatíva Quantum Flagship odštartovala dňa 29. októbra 2018 na podujatí Quantum Europe 2018 vo Viedni.

Úplnou novinkou bude iniciatíva FET Flagship On Advanced Battery Technologies (Vývoj pokrokových technológií na výrobu batérií), ktorá je momentálne vo faze prípravy a bude spustená spoločne s rámcovým programom pre vedu a výskum Horizon Europe v roku 2021. Skladovanie energie pomocou batérií bolo identifikované ako jedna z najdôležitejších strategických priorít pre Európu. Lídrom v tejto oblasti je Ázia a predovšetkým Čína. Cieľom programu je vytvorenie takých technológií, ktoré umožnia výrobu batérií novej generácie vyžadujúce úplne nové chemické postupy.

Dôležitou informáciou je taktiež spustenie verejnej konzultácie, ktorej výsledkom bude identifikácia nových oblastí a tém, ktoré budú môcť potenciálne tvoriť obsah budúcich iniciatív FET Flagships. Jedná sa o pomerne dlhý proces niekoľkých rokov, na konci ktorého bude identifikovaných 6 nových programov. Dva programy budú vybrané z každej z nasledujúcich troch oblastí: 

1.   ICT and Connected Society (Informačné a komunikačné technológie a prepojená spoločnosť)
2.   Health and Life Sciences (Zdravie a vedy o živote)
3.   Energy, Environment & Climate change (Energia, životné prostriedie a klimatické zmeny)

Celkový rozpočet tejto výzvy na predkladanie návrhov bude 6 mld. EUR.

Program FET Flagships v novom rámcovom programe pre vedu a výskum Horizon Europe:

Po dôkladnejšom nahliadnutí na navrhovanú schému nového rámcového programu Horizon Europe (tabuľka priložená v prezentácii) zisťujeme, že program FET už v tejto schéme pod rovnakým názvom nenájdeme. Program FET preto podstúpi viaceré organizačné zmeny.

Najpravdepodobnejším scenárom pre budúcnosť tohto programu je, že budú súčasťou Európskej rady pre inovácie (European Innovation Council, EIC) a potenciálne aj obsahovou náplňou tzv. misií, teda veľkých spoločenských, ale aj vedecko-technických výziev, ktoré môžu byť vyriešené len na základe spolupráce členských štátov. V legislatívnom návrhu Európskej komisie sa uvádza, že FET Flagships majú mnohé podobnosti s konceptom misií a preto sa budú v novom programe klasifikovať ako misie, s totožnými kritériami výberu, riadenia ako aj ich implementácie. Zaznela taktiež zmienka o tom, že ešte v rámci programu Horizont 2020 by sa mali uskutočniť dva pilotné programy pod záštitou EIC, zodpovedajúce programom FET Open a FET Proactive. Ak nenastane žiadna zmena v prebiehajúcom procese ich definovania, tieto pilotné programy budú spustené už v roku 2019.

Veľkou výzvou zostáva definovanie celkového organizačného rámca programu FET. Jedná sa o proces, ktorý zatiaľ nie je ukončený a preto nie sú vylúčené ani zásadnejšie zmeny v porovnaní s doteraz známymi faktami. 

V rámci diskusie sa vyskytla aj otázka o synergiách EŠIF a programu Horizon Europe. Z odpovede rečníka vyplynulo, že vyššie spomínaný legislatívny návrh Európskej komisie opisuje systematický vzťah medzi oboma schémami a to tak, že EŠIF budú môcť byť využívané aj pri spolufinancovaní iniciatív programu Horizon Europe.

Prezentácia a popularizácia slovenského výskumu a inovácií 
Koncom novembra 2018 sa v priestoroch Európskeho parlamentu uskutočnilo podujatie na vysokej úrovni na tému „pozorovania Zeme a využívania vesmírnych aplikácií a európskych systémov“ – COPERNICUS4REGIONS. S cieľom zabezpečiť aktívnu účasť slovenského zástupcu na tomto prestížnom podujatí ponúkla Styčná kancelára SR pre výskum a vývoj p. Matúšovi Bakoňovi zo spoločnosti insar.sk (jediná slovenská spoločnosť využívajúca vesmírne aplikácie a dáta z programu Copernicus) podporu prostredníctvom úhrady jeho letenky. 
Styčná kancelária SR pre výskum a vývoj v Bruseli pripravuje organizáciu tradičného podujatia „Science Evening“, ktoré sa uskutoční 12. decembra 2018 v priestoroch Stáleho zastúpenia SR pri EÚ v Bruseli. Hlavným rečníkom podujatia bude národný delegát SR pri SC1 H2020, doc. MUDr. Richard Imrich, DrSc., vedúci vedecký pracovník Biomedicínskeho centra SAV.
Prevádzkovanie informačného portálu
Počas novembra 2018 boli na webovej stránke SLORD zverejnené viaceré aktualizácie. Pravidelne bol aktualizovaný aj profil SLORD na Facebooku. Za uplynulý mesiac bol rovnako pripravený newsletter, ktorý bol poslaný približne 2.200 kontaktom z prostredia slovenskej vedy, výskumu a inovácií. 

Organizačná a administratívna činnosť v SLORD
Plnili sa všetky administratívne a organizačné úlohy, ktoré súvisia s riadnym chodom kancelárie. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

				November 2018		
Dátum	Čas	Miesto	Účastník (SLORD)	Účastníci	Podujatie	
6.11.2018	17:30-20:30	Zastúpenie Bavorska pri EÚ v Bruseli	Andrej Kurucz	Zástupcovia IGLO, ČŠ, AK, EK a EP	EuroTech Universities Alliance High Level Event 2018	
9.11.2018	09:30-13:00	DG GROW	Andrej Kurucz	Zástupcovia ČŠ a EK 	Copernicus for Future Cities Workshop	
19.11.2018	09:00-13:00	DG CONNECT
	Andrej Kurucz	Zástupcovia IGLO, ČŠ a EK 	Startups: how to scale-up and face world competition	
22.11.2018	18:00- 21:30	Európsky parlament	Andrej Kurucz
	Zástupcovia ČŠ, EK, EP, európskeho priemyslu a akadémie 	Copernicus4Regions - success stories from local and regional authorities using Copernicus	
26.11.2018	8:30- 14:30	Rogier	Andrej Kurucz
	Zástupcovia ČŠ a EK	State Aid in Research, Development and Innovation (RDI)	
29.11.2018	18:00- 19:30	RIKEN	Andrej Kurucz
	Zástupcovia IGLO, ČŠ, tretích krajín a EK	Opening Reception of RIKEN Europe Office	

Stretnutia a rokovania

November 2018	
Dátum	Čas	Miesto	Účastník (SLORD)	Účastníci	Téma stretnutia	Záznam	
2.11.2018	09:30-11:00	SLORD	Andrej Kurucz
	Dušan Šándor – Policy Officer (DG RTD)	Príprava nadchádzajúceho 9. RP (Horizon Europe - HEU)	SEaWP, II. pilier HEU, misie a partnerstvá, strategické plánovanie	
6.11.2018	09:30-11:00	SZ LT pri EÚ v Bruseli	Andrej Kurucz
	Zástupcovia IGLO CORE	IGLO CORE		
6.11.2018	11:30-12:30	SZ LT pri EÚ v Bruseli 	Andrej Kurucz, TL, MR
	Zástupcovia IGLO OPEN a EK	IGLO OPEN 	FET Flagships v H2020 (Human Brain Project, Graphene, Quantum FET Flagship) a príprava FET Flagship On Advanced Battery Technologies (vývoj pokrokových technológií na výrobu batérií)	
7.11.2018	9:30-17:00	Albert Borschette
	Andrej Kurucz
	Zástupcovia PV Space H2020	Zasadnutie PV Space H2020		
8.11.2018	11:30-12:30	SLORD	Andrej Kurucz	Jana Lopušná (diplomat – SZ SR pri EÚ)	Iniciatíva Európskej siete univerzít	Komunikačné aktivity pri propagácii iniciatívy Európskej siete univerzít prostredníctvom kontaktov SLORD	
12.11.2018	09:30-23:45	Rada EÚ
	Andrej Kurucz
	Diplomatickí zástupcovia ČŠ a EK	Zasadnutie Pracovnej skupiny pre výskum Rady EÚ	Dosiahnutie PGA k legislatívnemu návrhu 9. RP (Horizon Europe - HEU)	
16.11.2018	10:00-12:30	SOST	Andrej Kurucz, MR	Zástupcovia IGLO INCO WG 	Zasadnutie IGLO INCO WG - PRIMA	Predstavenie, aktuálny stav a príprava výziev iniciatívy PRIMA 	
21.11.2018	14:00-15:30	SZ LT pri EÚ	Andrej Kurucz	Zástupcovia IGLO SEC	Zasadnutie IGLO SEC 	Príprava nadchádzajúceho IGLO CORE, fungovanie IGLO v roku 2019	
23.11.2018	10:00-11:30	SLORD	Andrej Kurucz	Matúš Bakoň – spoločnosť insar.sk	Výstupy a odporúčania z podujatia Copernicus4Regions 	Zapojenie spoločnosti insar.sk do H2020 a do ďalších aktivít / iniciatív v oblasti vesmíru 	
23.11.2018	13:00-14:00	SLORD	Andrej Kurucz, TL	Dáša Mamrillová – spoločnosť AZC 	Zapojenie do H2020, V4 tréning pre projektových manažérov H2020 	Výmena informácií o aktuálnych a pripravovaných výzvach, poskytnutie príkladov dobrej praxe, praktické informácie	
26.11.2018	15:30-16:30	DG RTD 	Andrej Kurucz	Zástupcovia ČŠ a EK	Spreading Excellence and Widening Participation (SEaWP) 	Praktické informácie o pripravovaných výzvach SEaWP na rok 2020	
30.11.2018	09:30-20:45	Rada EÚ	Andrej Kurucz	Ministri a štátni tajomníci  ČŠ EÚ, EK a diplomatickí zástupcovia ČŠ EÚ	Zasadnutie Rady pre konkurencieschopnosť (COMPET – časť vesmír a výskum) 		

5.  Odporúčané závery:
V súvislosti s transformačným prechodom na nadchádzajúce programové obdobie po roku 2020 (2021-2027) a bezproblémovým spustením koordinačnej, poradenskej, projektovej a implementačnej činnosti na národnej a inštitucionálnej úrovni je nevyhnutné, aby všetky zložky národného systému podpory pre zapojenie Slovenskej republiky do rámcových programov EÚ pre výskum a inovácie podrobne monitorovali, analyzovali a vyhodnocovali vývoj politiky EÚ v oblasti výskumu a inovácií a to najmä so špecifickým zameraním na predpokladanú štruktúru, výšku rozpočtu a nové nástroje / schémy rámcového programu Horizon Europe. Je potrebné, aby všetky zložky systému boli dostatočne vopred informované a pripravené adaptovať svoje vnútorné systémy na avizované zmeny a novinky v programe Horizon Europe. Pre zvýšenie úspešnosti čerpania prostriedkov z programu Horizon Europe je nevyhnutné vopred prijať viacero krokov na národnej úrovni (podpora excelentných tímov, preplatenie osobných nákladov, projektová činnosť, vyhľadávanie talentov, inštitucionálna podpora pre zapájanie sa do rámcových programov, atď.) vrátane prípravy spustenia synergických a komplementárnych výziev k programu Horizon Europe na národnej úrovni od úvodného spustenia programu v roku 2021 s využitím finančných prostriedkov EŠIF (VA) a prostriedkov koordinovaných APVV.  
Na úrovni MŠVVaŠ SR podporiť (i) znovuobnovenie pracovnej skupiny (MŠVVaŠ SR, Kancelária NCP, SLORD, národní delegáti) a podporiť vznik (ii) medzirezortnej pracovnej skupiny pre výzvy programu Horizont 2020 resp. „virtuálnej skupiny“ s cieľom identifikovať a podporiť zapojenie slovenských účastníkov v rámcovom programe Horizont 2020. Zároveň sa tým podporí komunikácia a prehľad o aktuálnych výzvach a témach v pracovnom programe rámcového programu Horizont 2020 na roky 2018-2020.  
Je dôležité, aby sa v dohľadnej dobe podporil vznik národných podporných schém, ktoré sú schopné podporiť synergie a komplementárnosť k nástrojom rámcového programu Horizont 2020 (SME Instrument fáza 2, MSCA, ERC a ďalšie) prostredníctvom ocenenia Seal of Excellence s cieľom zvýšiť záujem a účasť slovenských subjektov v programe Horizont 2020.
Podporovať realizáciu a prípravu jednotlivých zložiek národného systému podpory na nadchádzajúci rámcový program EÚ pre výskum a inovácie – koordinačná, implementačná a komunikačná činnosť medzi MŠVVaŠ SR, CVTI SR, národnými delegátmi, NCP, SLORD a ďalšími zložkami systému vrátane spolupráce so zainteresovanými ďalšími rezortmi (príprava na klastre v rámci II. piliera 9. RP) a podporovať prípravu na úrovni SAV, vysokých škôl a univerzít).
Podporovať zapájanie slovenských subjektov do aktivít Európskeho inovačného a technologického inštitútu:
•	zapojenie slovenských subjektov do súčasných alebo vznikajúcich EIT KICs (napr. Žilinská univerzita v rámci novovznikajúceho EIT KIC Urban Mobility); 
•	zapojenie slovenských subjektov do Regionálneho inovačného programu EIT (EIT RIS) a podporiť vznik ďalších tzv. EIT Hubs na ďalších územiach Slovenskej republiky;
•	Zapojenie slovenských predstaviteľov výskumno-inovačnej komunity do správnej rady EIT a do procesu hodnotenia projektových návrhov pod hlavičkou EIT.
Naďalej je potrebné na všetkých úrovniach aktívne podporovať zlepšenie systému podpory účasti Slovenska v rámci programu Horizont 2020. 
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti Styčnej kancelárie SR pre výskum a vývoj v Bruseli na rok 2018. 

6.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Andrej Kurucz		                        .....................................
Dátum: 3.12.2018
								
Správu schválil:  prof. RNDr. Ján TURŇA, CSc., generálny riaditeľ  ......................................